เพิ่งเคยมาร้านนี้ครั้งแรกเลยค่ะ เพื่อนบอกพลาดไม่ได้ เลยลองดูค่ะ ร้านอยู่ทองหล่อ20 ลงรถไฟฟ้าที่ทองหล่อแล้วต่อแท๊กซี่มาได้ค่ะ ถ้าเป็นตอนเย็นขับรถมาน่าจะติด

มาถึงงงเหนือความคาดหมาย คนเยอะจนโต๊ะเต็มต้องรอประมาณครึ่งชั่วโมง สงสัยจะเด็ดจริง เลยถ่ายรูปไลน์อาหารระหว่างรอ

ร้านนี้เป็นบุฟเฟต์ค่ะ หัวละ 690 บาท เนตแล้ว สำหรับอาหาร น้ำ และขนมหวาน โดยอาหารที่นี่ นอกจากชาบู ก็มีพวกข้าวปั้นหน้าต่างๆ มีปลาไหลย่าง หอย ปลาแซลมอล แคลิฟอเนียมากิ กุ้งเทมปุระ 

ชาบู น้ำซุปมีสองแบบ แบบใสกับแบบดำๆน้ำสุกี้ พอดีหม้อมันแบ่งครึ่งให้ เลยสั่งทั้งสองแบบ ส่วนตัวชอบแบบใส เพราะมันไม่เลี่ยน เวลาไปผสมกับสิ่งที่ใส่ไปเต็มหม้อค่ะ 

มาคราวนี้โชคดี มีเทศกาลชีส เลยสั่งหมูชีสมา ใส่ลงไปในน้ำชาบู น้ำกลายเป็นรสชีส หมูบางๆ นุ่มนิ่ม อร่อยมาก สั่งเพิ่มเผื่อหลายๆถาดไปเลยค่ะ ไม่ต้องรอ จริงๆมีเนื้อด้วย แต่พอดีไม่ทาน เพื่อนบอกอร่อยมากเหมือนกัน

พวกผักในชาบู ก็หลากหลายคีบเองได้ตามใจชอบ แนวผัก แนวเห็ด แนวลูกชิ้นปลอม (แป้งๆ) ข้าวโพดฝักหั่นแล้ว ฟักทอง เผือก เย๊อะมาก หยิบเท่าที่ท้องขยายได้เพราะทานไม่หมดจะโดนปรับ

ส่วนแนวข้าวปั้น คุณภาพเนื้อปลา จัดอยู่เกรดดี ปลาไหลย่างหอมดี ปลาแซลมอลก็สดค่ะ ที่ชอบเป็นแคลิฟอเนียโรลค่ะ ส่วนเทมปุระก็ชอบ แป้งกรอบฟูดีมาแท่งเบ้อเร่อ อันเดียวก็ตัดกำลังเลยทีเดียว

น้ำก็มีพวกชาเขียว น้ำพันต์ น้ำอัดลมค่ะ เติมตามใจ

อิ่มมากแต่ก็ทานของหวาน มีแนวเค้ก ไอติมกีวี เปรี้ยวสดชื่นช่วยย่อย มีวุ้นกะทิรูปเป็ดน่ารักดี แต่ตัวจะแตกไม่ได้ชิม

สรุปโดยรวม ก็คุ้มดี ถึงแม้ราคาจะสูงเหมือนกัน สำหรับชาบูหมู แต่ถ้ารวมพวกข้าวปั้นหน่าต่างๆหลากหลาย ก็ถือว่าราคาโอเคนะคะ
